Diari Oficial de la Generalitat Valenciana


Sumari del DOGV 8509, del 20-03-2019 (2019/2305)

RESOLUCIÓ de 10 d'agost de 2015, de la Conselleria d'Educació, Investigació, Cultura i Esport, per la qual s'amplien els llocs escolars de segon cicle d'Educació Infantil al centre docent privat d'Educació Infantil, Primària i Secundària San Marcelino de València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8509

Data del DOGV
:   20-03-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2305


Data del document
:   10-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 10 d'agost de 2015, de la Conselleria d'Educació, Investigació, Cultura i Esport, per la qual s'amplien els llocs escolars de segon cicle d'Educació Infantil al centre docent privat d'Educació Infantil, Primària i Secundària San Marcelino de València. [2019/2305]  
L'expedient s'ha iniciat a instància del representant de la titularitat del centre docent privat d'Educació Infantil, Primària i Secundària San Marcelino de València, codi de centre 30125671, que sol·licita l'ampliació de llocs escolars de segon cicle d'Educació Infantil.  
  
La Direcció General de Centres i Personal Docent va emetre un informe favorable de 30 de març de 2015, respecte a la proposta d'instal·lacions i ús educatiu dels espais reflectits en la documentació tècnica presentada pel centre.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions, i de conformitat amb la normativa aplicable.  
Vist el Reial decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que imparteixen les ensenyances del segon cicle de l'Educació Infantil, l'Educació Primària i l'Educació Secundària, i l'Ordre de 25 de maig de 2004, de la Conselleria d'Infraestructures i Transport, que desplega el Decret 39/2004, de 5 de març, del Govern Valencià, en matèria d'accessibilitat en l'edificació de pública concurrència.  
  
Vista la proposta del director general de Centres i Personal Docent de data 10 d'agost de 2015, i de conformitat amb la dita proposta i en exercici de les atribucions que em confereixen l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOGV número 7355 de 08.09.2014), pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació que estableix la resolució de 26 de març de 2013, resolc:  
  
  
Primer  
Ampliar el nombre de llocs escolars de segon cicle d'Educació Infantil del centre que a continuació s'indica, en els termes que s'hi especifica:  
Codi: 44417785.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: San Marcelino.  
Titular: Arquebisbat de València.  
Domicili: c/ Doctor Royo Vilanova, número 3.  
Localitat: València (46912).  
Província: València.  
Ampliació de les places escolars de segon cicle d'Educació Infantil per modificació de la superfície de l'aula de 5 a 6 anys, que augmenta a 49,24 metres quadrats i a la que li correspon capacitat per a 24 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics fan referència a l'inici del curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/199, de 26 de novembre, de règim jurídic de les administracions públiques i del procediment administratiu comú (BOE 285, 27.11.92), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE número 167, de 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indica a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
  
València, 10 d'agost de 2015.- El conseller d'Educació, Investigació, Cultura i Esport, p. d. (R 26.03.2013), el secretari autonòmic d'Educació i Investigació: Miguel Soler Gracia.